28. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 834 της 13/20 Σεπτ. 1977 (ΦΕΚ Α' 271) Περί ιδρύσεως Τμήματος Χημικών Μηχανικών, εις την Πολυτεχνικήν Σχολήν του Πανεπιστημίου Πατρών. Έχοντες υπ' όψει: 1.Τας διατάξεις των άρθρων: α)8 του Ν.Δ. 4425/ 1964 "περί ιδρύσεως Πανεπιστημίου εν Πάτραις", ως ετροποποιήθη δια του άρθρου μόνου του Ν.Δ. 4591/1966, β)7 του Α.Ν. 459/1968 "περί τρόπου εκλογής των Καθηγητών της Πολυτεχνικής Σχολής του Πανεπιστημίου Πατρών και ρυθμίσεως άλλων τινών ζητημάτων αυτού", γ)2, 3 και 5 του Ν.Δ. 216/1974 "περί συστάσεως Υπουργείου Προεδρίας Κυβερνήσεως". 2.Τας υπ' αριθμ. 9101/73/1967 (ΦΕΚ 78 Β') και Γ.Υ.Σ. 1280/1967 (ΦΕΚ 345 Β') αποφάσεις του Πρωθυπουργού. 3.Την γνώμην της Πολυτεχνικής Σχολής (συνεδρία 12.3.1976) και της Συγκλήτου (Συνεδρία 16.3.1976) του Πανεπιστημίου Πατρών, και 4.Την υπ' αριθμ. 859/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον 1. 1.Ιδρύεται εις την Πολυτεχνικήν Σχολήν του Πανεπιστημίου Πατρών Τμήμα Χημικών Μηχανικών. Η φοίτησις εις το Τμήμα τούτο είναι πενταετής. 2.Από του Ακαδημαϊκού έτους 1978-79 θα λειτουργήση το Α' έτος σπουδών του δια της παραγρ. 1 του παρόντος ιδρυομένου Τμήματος, τα δε υπόλοιπα έτη σπουδών ανά έν κατά τα επόμενα Ακαδημαϊκά έτη, μέχρι συμπληρώσεως του πενταετούς κύκλου. Σελ. 628,408(α) Τεύχος Ε83 – Σελ. 84 3.Ο αριθμός εισακτέων εις το Ανωτέρω Τμήμα ορίζεται κεχωρισμένως κατά τας περί ορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. Άρθρον 2. Η Πολυτεχνική Σχολή Πανεπιστημίου Πατρών απονέμει και το δίπλωμα του Χημικού Μηχανικού. Άρθρον 3. Ιδρύονται εις την Πολυτεχνικήν Σχολήν του Πανεπιστημίου Πατρών αι κάτωθι τακτικαί έδραι: α)Ανόργανου Χημικής Τεχνολογίας έχουσα ως περιεχόμενον: Χημεία του ύδατος και Τεχνολογία αυτής. Παρασκευή ύδατος τροφοδοτήσεως ατμοπαραγωγών. Ατμοσφαιρικός αήρ και συνθετικά αυτού αέρια. Παραγωγή αυτών. Θείον και θειϊκόν οξύ. Χλωριούχον νάτριον. Ανθρακική και καυστική σόδα. Υδροχλωρικόν οξύ. Νιτρικόν οξύ και αμμωνία. Φυσικά και Τεχνητά λιπάσματα. Ύαλος και υαλουργία, κεραμεικά, πυρίμαχα και οξύμαχα. Δομικαί ύλαι, τσιμέντα, οξείδιον αργιλλίου, ενώσεις χρωμίου, μαγγανίου. Μαγνήσιον, τιτάνιον, νικέλιον. β)Οργανικής Χημικής Τεχνολογίας, έχουσα ως περιεχόμενον: Περί νιτρώσεως, αλογονώσεως, οξυδώσεως, αναγωγής και υδρογονώσεως. Περί καταλυτών και Τεχνικής καταλύσεως. Τεχνολογία των ενεργών ανθράκων και αποχρωστικών γαιών. Βιομηχανικοί κλάδοι χημικής αξιοποιήσεως του άνθρακος. Παραγωγή αερίου συνθέσεως κατά WINKLER, KOPPERS, RUMME 1 κ.λπ. Μεθανόλη, φορμαλδεΐη κ.λπ. Αιθυλένιον και παραγωγή αερίου προϊόντων εξ αυτού. Τεχνολογία οινοπνεύματος δι' αιθυλαιθέρος, αιθυλοξειδίου κ.λπ. Τεχνολογία ανθρακασβεστίου, ακετυλαινίου, διαλυτών εξ ακετυλαινίου κ.λπ. Τεχνολογία ακετόνης, βιταμίνης C κ.λπ. Τεχνολογία συνθετικών καουτσούκ. NEOPREN FUNA κ.λπ. Τεχνολογία διθειούχου και τετραχλωριούχου άνθρακος. Τεχνολογία παραγωγής και κλασματώσεις πισσελαίων γαιανθράκων και αξιοποίησις των κλασμάτων. Τεχνολογία ρυτινικών προϊόντων. Τεχνολογία της υδρογονώσεως. Υδρογόνωσις των ελαίων. Παραγωγή υγρών καυσίμων εκ στερεών τοιούτων. Εις τον Υπουργόν Εθνικής Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 31.Ζ.γ.28 Πολυτεχνική Σχολή Παν/μίου Πατρών 79 